REALD Ionen Porous

**Met ei REALD?**

REALD wewe nge**r**ace (fonuwom), **e**thnicity (chon ia), **l**anguage (kapasen fonuwom), **m**e **t**erumw. Oregon a passini och onuk mi pesei meinisin imwen pioing repwe eisini nour paichen kapas eis faniten porousen REALD nupwen ar fisit pioing iteiten ier. Repwe nounou fengen ekei porous me ewe Oregon Health Authority (OHA, Meinapen Tumwunun Manaw non Oregon) Ei pesepes a anisi ekewe chon angangen pekin tumwunun manaw ar repwe weweiti io ese katour ngeni ekewe pekin tumwun, pwun repwe tongeni awor monien me awora ekewe tumwun ngeni ekei aramas. OHA a pwan angang fengen me chon non ekewe mwichen aramas mi wor onuwen won kinir non neeniach non ar forata ei pesepes.

**Pwata sia eis**

Omw ponuweni ekei kapas eis faniten REALD epwe anisi ekewe con angangen non pekin tumwunun manaw ar repwe weweiti met ese och ren katowun ekewe pekin tumwun, ren maater, man suke, awewe chok, pwun repwe tongeni ota fichi ifa anen repwe anisi ekewe neeni mi fis ngenir. Awewe, ika porousen REALD mi pwari pwun ew mwichen aramas a napengeni an werir maater seni ekewe pwan och mwich, iwe ewe state a tongeni ota fichi an epwe tour ekewe aninis ngeni ewe mwich pwun epwe atresini me echikara ewe semwen.

**En kopwe pusin finata**

Nemeniomw ika kopwe epponuwa ekkewe REALD kapas eis. Nupwen noumw uwe daktor ika pioing mi pesepes ar repwe eisinuk ekei kapas eis ren REALD, ese pwan pesepes kopwe ponuweni. Ren ekana kapas eis kese mochen ponuweni, en mi tongeni fini “Use mochen ponuweni.” OHA mi apinukunuk omw kopwe ponuweni ekei kapa seis, pwun epwe pwan anisuk me meinisin chon Oregon.

**Ifa usun am tumwunu omw porous mi mwonomwon?**

Sia mochen aramas meinisin repwe mefi kinamwe nupwen ar ponuweni ekei kapas eis ren REALD. Porousomw epwe mwonomwonono, ina epwe isoiseoch ussun ekkewe rekot non public health. OHA ese pwan iseni tichikin porousomw, awewe ren itomw ika ranin uputiwomw, nupwen ar repotini ekei porous ngeni ekewe federal achensi awewe ren ewe Centers ren Disease Control me Prevention (Neenien Tumwunun me Epetin Semwen)

**Porousen REALD me omw aninis seni state**

Omw wawu porousen omw REALD ngeni kich esapw pwan atai omw kewe aninis en mi kan angei seni state, awewe ren SNAP ika Oregon Health Plan/CA WEM. Wewen pwun omw porous **esapw** esapw pwan no ngeni ekewe pwan ekoch achensi, awewe ren chon angangen immikrason.

Ka tongeni angei ei taropwe non fosun ekkoch fonu, epwe mesemóng, non nikinikin noun mei chuun, ika met sokkun ke mochen. Kokori ewe Ofesin Equity & Inclusion (Ofesin Aninisoch me Aweweno chok) ren 1-844-882-7889 ika email OHAREALD.Questions@dhsoha.state.or.us. Kich mei etiwa meinisin chon kokko, ika en mei pwan tongeni kokori 711.

Kaieo sopwosopwen porousen REALD won bit.ly/oha-reald

OHA 3585 (4/23)